text: Marked på slottet
  05 juli 2012 kl. 14.57
  Gram Slot indledte i dag en ny tradition: Hver torsdag eftermiddag vil der være marked med kunsthåndværk og fødevarer på slottet, suppleret med levende musik, god mad og aktiviteter for børn.
  - Lokale ildsjæle med passion for fødevarer og kunsthåndværk kommer og sælger deres unikke produkter samtidig med at du kan høre levende musik i Herregårdsteltet, siger slotsejer Svend Brodersen.
  Markedet holdes på avlsgården lige nord for slottet. I sommer vil der være marked hver torsdag fra kl. 15 til 20.
  